
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ένταξη Εθελοντών Πενταετούς Υπηρεσίας στους 

Εθελοντές Μακράς Θητείας. 1 

Αποδοχή παραίτησης προέδρου Τομεακού Επιστημο¬ 
νικού Συμβουλίου Ανθρωπιστικών και Κοινωνικών 

Επιστημών και ορισμός αντικαταστάτη. 2 

Καθορισμός αριθμού θέσεων για τα Νοσοκομεία της 
Περιφέρειας Ανατολικής Μακεδονίας-Θράκης που 
πληρούνται από άτομα που προστατεύονται από το 

Ν. 2643/1998 και κατανομή των θέσεων αυτών. 3 

Καθορισμός αριθμού θέσεων του Δήμου Κορινθίων 
που πληρούνται από άτομα που προστατεύονται 
από το Ν. 2643/1998 και κατανομή των θέσεων αυ¬ 
τών. 4 

Καθορισμός αριθμού θέσεων διαφόρων Υπουργείων 
που πληρούνται από άτομα που προστατεύονται από 
το Ν. 2643/1998 και κατανομή των θέσεων αυτών.... 5 

Παράταση προθεσμίας προσαρμογής Καταστατικών 
Αγροτικών Συνεταιριστικών Οργανώσεων (Α.Σ.Ο.) 

και Π ΑΣΕΓΕΣ στις διατάξεις του Ν. 2810/2000. 6 

Ρύθμιση θεμάτων Προϋπολογισμού και επιχορηγήσε¬ 
ων του Μουσείου Κινηματογράφου Θεσσαλονίκης 7 
Ρύθμιση θεμάτων Προϋπολογισμού και επιχορηγήσε¬ 
ων της Όπερας Δωματίου Θεσσαλονίκης (ΟΔΘ)... 8 

Διορισμός μελών ΔΣ του Ε.Τ.Ο.Σ. της ΚΟΘ. 9 

Σύσταση ομάδας διοίκησης έργου στο Υπουργείο Δη¬ 
μόσιας Τάξης για Παρακολούθηση θεμάτων Ελλη¬ 
νικής Προεδρίας της Ευρωπαϊκής Ένωσης. 10 


ΑΠΟΦΑΣΕΙ Σ 

Αριθ. Φ.400/6/12523/0.671/1.1,2000/γεσ/Ι ο (1) 

Ένταξη Εθελοντών Πενταετούς Υπηρεσίας στους Εθε¬ 
λοντές Μακράς Θητείας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το Ν. 1513/1985 «Οπλίτες του Στρατού Ξηράς με πε¬ 
νταετή υποχρέωση και άλλες διατάξεις» ΦΕΚ 12/8.5.85 
(τ.Α'). 


β. Το άρθρο 13 παράγραφος 4 του Ν. 1848/1989 (ΦΕΚ 
ΑΊ12) όπως τροποποιήθηκε με την παράγραφο 4 του άρ¬ 
θρου 7 του Ν. 2913/2001 (ΦΕΚ 102 Α') 
γ. Τη Φ. 416/32/187508/Σ.3918/16.8.90 Απόφαση του 
Αναπληρωτή Υπουργού Εθνικής Αμύνης «Διαδικασία 
Εντάξεως Οπλιτών Πενταετούς Υποχρεώσεως στο θεσμό 
των Εθελοντών Μακράς Θητείας». 

δ. Την υπ’ αριθμό 29492/2001 απόφαση «Ανάθεσης Αρ¬ 
μοδιοτήτων Υπουργού Εθνικής Άμυνας στους Υφυπουρ¬ 
γούς Εθνικής Άμυνας», ΦΕΚ 1483/31.10.2001 (τ.Β'). 

ε. Το άρθρο 7 παράγραφος 4 του Ν. 2913/2001 (ΦΕΚΑ' 
102 ). 

στ. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του κρατι¬ 
κού προϋπολογισμού, σύμφωνα με το άρθρο 29Α παρ. 2 
του Ν. 1558/1985 (ΦΕΚΑ' 137), όπως προστέθηκε με το 
άρθρο 27του Ν. 2081/1992 (ΦΕΚΑ' 154) και αντικαταστά- 
θηκεμετο άρθρο 1 παρ. 2ατου Ν. 2469/1997 (ΦΕΚΑ'38), 
αποφασίζουμε: 

Άρθρο 1 
Γενικά 

Δικαίωμα ένταξης στους Εθελοντές Μακράς Θητείας 
έχουν οι Εθελοντές Πενταετούς Υπηρεσίας του Ν. 
1513/1985 , οι οποίοι θα δηλώσουν ότι επιθυμούν να 
ενταχθούν στην κατηγορία αυτή, είναι ικανοί πρώτης (II) 
ή δεύτερης (12) κατηγορίας σωματικής ικανότητας και 
κριθούν κατάλληλοι προς ένταξη από το Συμβούλιο Κρί¬ 
σεων Υπαξιωματικών, κατά τα οριζόμενα στις επόμενες 
διατάξεις. 

Εισηγητής στο ανωτέρω Συμβούλιο ορίζεται ανώτερος 
αξιωματικός ανεξαρτήτως ειδικότητος. 

Άρθρο 2 
Διαδικασίες 

Οι Εθελοντές Πενταετούς Υπηρεσίας που συμπληρώ¬ 
νουν χρόνο πραγματικής στρατιωτικής υπηρεσίας τεσσά¬ 
ρων (4) ετών και οχτώ (8) μηνών υποβάλουν προς τη Μο¬ 
νάδα ή Υπηρεσία που υπηρετούν αναφορά - αίτηση, με 
την οποία δηλώνουν αν επιθυμούν με τη συμπλήρωση της 
ανειλημμένης υποχρέωσής τους να ενταχθούν στους 
Εθελοντές Μακράς Θητείας. 

Για τους επιθυμούντες να ενταχθούν στους Εθελοντές 
Μακράς Θητείας η Μονάδα ενεργεί ως ακολούθως : 

α. Παραπέμπει αυτούς στην αρμόδια υγειονομική επι¬ 
τροπή για κρίση της σωματικής τους ικανότητος, κατά τις 
διατάξεις των άρθρων 3 παράγραφος 1 α και 4 παράγρα¬ 
φος Ιζτου Προεδρικού Διατάγματος 426/1984. 

β. Συντάσσει για τους κριθέντες ως ικανούς πρώτης (II) 
και δεύτερης (12) κατηγορίας σωματικής ικανότητος, 
Έκτακτη Έκθεση Ικανότητος ή Σημείωμα Απόδοσης και 
μαζί επισυνάπτει τα παρακάτω τα οποία και υποβάλλει 
απευθείας στην αρμόδια Διεύθυνση του ΓΕΣ: 

(1) Αναφορά επιθυμίας του ΕΠΥ. 

(2) Πλήρες Αντίγραφο Φύλλου Μητρώου θεωρημένο 
από το αρμόδιο Στρατολογικό Γ ραφείο. 

(3) Βιβλιάριο Μητρώου και Ποιότητας (υποδ. 1ου 
ΕΓ/73/1985). 

(4) Ατομικό Δελτίο Υγείας (υποδ. 1ου ΕΓ/63/68). 

(5) Πρόταση του έχοντος δικαίωμα συντάξεως Εκθέσε- 
ως Ικανότητας ή Σημειώματος Αποδόσεως περί των ου¬ 
σιαστικών προσόντων και γενικά καταλληλότητας του αι- 
τούντος για την παραμονή του στο Στρατό Ξηράς. 

Εθελοντές Πενταετούς Υπηρεσίας οι οποίοι δεν υπέβα¬ 
λαν αναφορά εντός της καθοριζόμενης κάθε φορά προ¬ 
θεσμίας ή την υποβάλλουν εκπρόθεσμα ή δήλωσαν ότι 
δεν επιθυμούν να ενταχθούν στους Εθελοντές Μακράς 
Θητείας ή κρίθηκαν ικανοί κατηγορίας σωματικής ικανό- 
τητος τρίτης (ι3), τετάρτης (14), πέμπτης (15) απολύονται 
κατά τα προβλεπόμενα. 

Το ΓΕΣ/1 ο ΕΓ/4/5 είναι αρμόδιο για τα παρακάτω: 
α. Συγκεντρώνει τα στοιχεία που απαιτούνται να τεθούν 
υπόψη του Συμβουλίου Κρίσεων τα οποία και υποβάλλο¬ 
νται από τις αρμόδιες Διευθύνσεις. 

β. Εκδίδει Απόφαση του Υπουργού Εθνικής Άμυνας, με 
την οποία εντάσσονται στους Εθελοντές Μακράς Θητεί¬ 
ας οι κριθέντες κατάλληλοι προς ένταξη. 

γ. Εκδίδει απόφαση με την οποία απολύονται οι κριθέ¬ 
ντες ως ακατάλληλοι προς ένταξη. 

Άρθρο 3 

Διαδικασία κατά την διενέργεια των Κρίσεων 
Κριτήρια - Προϋποθέσεις 

Γ ια τη διαμόρφωση της απόφασής του το Συμβούλιο 
Κρίσεων ενεργεί όπως παρακάτω: 

α. Προ της συνόδου του Συμβουλίου ο Γραμματέας κοι¬ 
νοποιεί στον Πρόεδρο και τα μέλη ονομαστικούς πίνακες 
των υπό ένταξη ΕΠΥ. 

β. Κατά την συνεδρίαση ο εισηγητής θέτει υπόψη του 
Συ μβουλίου τα λεπτομερή στοιχεία για τον κάθε κρινόμενο. 

γ. Το Συμβούλιο συνεκτιμά τα στοιχεία που τίθενται 
υπόψη του για κάθε κρινόμενο Εθελοντή Πενταετούς 
Υπηρεσίας, αξιολογεί και επιλέγει τους κατάλληλους 
προς ένταξη, σύμφωνα μετά κριτήρια της παραγράφου 4 
του παρόντος άρθρου με φανερή ψηφοφορία κατά την 
προσωπική αντίληψη των μελών. 

δ. Συντάσσει εις διπλούν τους παρακάτω πίνακες που 
υπογράφονται από τον πρόεδρο και τα μέλη: 

(1) Πίνακα καταλλήλων προς ένταξη. 

(2) Πίνακα ακαταλλήλων προς ένταξη. 

Οι παραπάνω πίνακες κυρώνονται από τον Α/ΓΕΣ εντός 
μηνάς από το πέρας των εργασιών του Συμβουλίου. 

Η ισχύς των πινάκων αρχίζει από την δημοσίευσή τους 
στην Εφημερίδα της Κυβερνήσεως ή από την υπογραφή 


της αποφάσεως η οποία κυρώνει αυτούς εφόσον δεν δη¬ 
μοσιεύονται στην Εφημερίδα της Κυβερνήσεως. 

Κατάλληλοι κρίνονται όσοι: 

α. Έχουν τα ουσιαστικά τους προσόντα σε βαθμό του¬ 
λάχιστον λίαν καλό. 

β. Δεν έχουν ελαττώματα από τα οριζόμενα στο νόμο 
περί ιεραρχίας και προαγωγών των Υπαξιωματικών. 

γ. Δεν έχουν τιμωρηθεί κατά τη διάρκεια της υπηρεσίας 
τους ως Εθελοντές Πενταετούς Υπηρεσίας με πειθαρχι¬ 
κές ποινές, για παραπτώματα που κατά την κρίση του 
Συμβουλίου επηρεάζουν δυσμενώςτα ηθικά και επαγγελ¬ 
ματικά προσόντα, το κύρος και το στρατιωτικό πνεύμα. 

δ. Δε συντρέχουν στο πρόσωπό τους κωλύματα εξ εκεί¬ 
νων από ποινική καταδίκη, στερητική ή επικουρική δικα¬ 
στική συμπαράσταση, όπως ισχύουν για την πρόσληψη 
Δημοσίων Υπαλλήλων. Για όσους εκκρεμεί σε βάρος τους 
οποιαδήποτε από τις ανωτέρω περιπτώσεις δύναται να 
αναστέλλεται η κρίση τους μέχρι την έκδοση αμετάκλη- 
της δικαστικής απόφασης. 

Οι κρινόμενοι ως ακατάλληλοι απολύονται και δεν 
έχουν δικαίωμα προσφυγής για επανάκριση. 

Με την ένταξη ισχύος της παρούσας Υπουργικής Απο¬ 
φάσεως καταργείται η Φ. 416/32/187508/Σ.3918/16.8.90 
απόφαση του Αναπληρωτή Υπουργού Εθνικής Αμύνης 
«Διαδικασία Εντάξεως Οπλιτών Πενταετούς Υποχρεώσε- 
ως στο θεσμό των Εθελοντών Μακράς Θητείας». 

Άρθρο 4 

Τελικές Διατάξεις 

Η ισχύς της απόφασης αυτής αρχίζει από την ημερομη¬ 
νία δημοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Ιανουάριου 2002 

Ο ΥΦΥΠΟΥΡΓΟΣ 

ΛΟΥΚΑΣ ΑΠΟΣΤΟΛΙΔΗΣ 
-♦- 

Αριθ. 1542(ΦΟΡ)91 (2) 

Αποδοχή παραίτησης προέδρου Τομεακού Επιστημονι¬ 
κού Συμβουλίου Ανθρωπιστικών και Κοινωνικών Επι¬ 
στημών και ορισμός αντικαταστάτη. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 8 του άρθρου 1 του Ν. 2919/01 
«Σύνδεση έρευνας και τεχνολογίας με την παραγωγή και 
άλλες διατάξεις» ΦΕΚ 128/Α/2001. 

2. Την με α.π.12905(ΦΘΡ)914/12.9.2001 απόφασή μας 
με θέμα «Συγκρότηση Τομεακού Επιστημονικού Συμβου¬ 
λίου (ΤΈ.Σ.)» ΦΕΚ 1318/Β/11.10.2001. 

3. Την από 16.11.2001 έγγραφη παραίτηση του Βασ. 
Δρουκόπουλου από τη θέση του Προέδρου του ΤΈ.Σ. Αν¬ 
θρωπιστικών και Κοινωνικών Επιστημών, αποφασίζουμε: 

1. Αποδεχόμαστε την παραίτηση του καθηγητή Βασ. 
Δρουκόπουλου από τη θέση του Προέδρου του Τομεα¬ 
κού Επιστημονικού Συμβουλίου Ανθρωπιστικών και Κοι¬ 
νωνικών Επιστημών. 

2. Ορίζουμε σε αντικατάσταση του την Κυριακή Κασι- 
μάτη, καθηγήτρια του Παντείου Πανεπιστημίου Κοινωνι¬ 
κών και Πολιτικών Επιστημών, ως Πρόεδρο του ΤΈ.Σ. Αν¬ 
θρωπιστικών και Κοινωνικών Επιστημών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2002 

ΟΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 
-♦- 

Αριθ. 30181 (3) 

Καθορισμός αριθμού θέσεων για τα Νοσοκομεία της Πε¬ 
ριφέρειας Ανατολικής Μακεδονίας-Θράκης που πλη- 
ρούνται από άτομα που προστατεύονται από το Ν. 
2643/1998 και κατανομή των θέσεων αυτών. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και2του άρθρου 3του 
Ν. 2643/1998 (ΦΕΚ220/τ.Α'/28.9.1998), όπως αντικαταστά- 
θηκαν από τις διατάξεις της παρ. 3 του άρθρου 31 του Ν. 
2956/2001 (ΦΕΚ 258/τ.Α'/6.11.2001) και της παρ. 3του άρ¬ 
θρου 48 του Ν. 2972/2001 (ΦΕΚ 291 /τ.Α'/27.12.2001). 

2. Τις διατάξεις του άρθρου 18 του Ν. 2190/1994 (ΦΕΚ 
28/τ.Α'/3.3.1994). 

3. Το με αριθ. πρωτ. 6/23.1.2002 έγγραφο της Περιφέ¬ 
ρειας Ανατολικής Μακεδονίας -Θράκης, Διεύθυνση Υγεί¬ 
ας - Πρόνοιας, για την επικείμενη έκδοση προκήρυξης 
πλήρωσης ογδόντα εννέα (89) συνολικώς θέσεων εργα¬ 
σίας κατηγοριών Τεχνολογικής (ΤΕ) και Δευτεροβάθμιας 
(ΔΕ) Εκπαίδευσης των Νοσοκομείων της Περιφέρειας 
Ανατολικής Μακεδονίας - Θράκης. 

4. Την με αριθ. ΔΙΔΚ/Φ 1/2/22875/31.10.2001 (ΦΕΚ 
1480/τ.Β') απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
(ΕΣ.Δ.Δ.Α.) περί ανάθεσης αρμοδιοτήτων στους Υφυ¬ 
πουργούς ΕΣ.Δ.Δ.Α. 

5. Το γεγονός ότι η απόφαση αυτή δεν προκαλεί δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

Α. Καθορίζουμε το συνολικό αριθμό των θέσεων εργα¬ 
σίας των Νοσοκομείων της Περιφέρειας Ανατολικής Μα¬ 
κεδονίας - Θράκης που πρόκειται να πληρωθούν από άτο¬ 
μα που προστατεύονται από τις διατάξεις του Ν. 
2643/1998 σε τέσσερις (4). 

Β. Οι ανωτέρω θέσεις δίδονται: α) μία (1) στο Περιφε¬ 
ρειακό Γενικό Νοσοκομείο Αλεξανδρούπολης στην κατη¬ 
γορία των Ατόμων με Ειδικές Ανάγκες (Α.Μ.Ε.Α.) του πρώ¬ 
του εδαφίου της περίπτωσης β' της παραγράφου 1 του 
άρθρου 1 του Ν. 2643/1998 και θα καλυφθεί από άτομο 
της κατηγορίας Τεχνολογικής Εκπαίδευσης (ΤΕ) Νοση¬ 
λευτών- Νοσηλευτριών, β) μία (1) στο Περιφερειακό Γε¬ 
νικό Νοσοκομείο Αλεξανδρούπολης στην κατηγορία των 
Ατόμων με Ειδικές Ανάγκες (Α. Μ. Ε.Α.) του πρώτου εδα¬ 
φίου της περίπτωσης β' της παραγράφου 1 του άρθρου 1 
του Ν. 2643/1998 και θα καλυφθεί από άτομο της κατηγο¬ 
ρίας Δευτεροβάθμιας Εκπαίδευσης (ΔΕ) και του κλάδου 
ΔΕ Αδελφών Νοσοκόμων, γ) μία (1) στο Περιφερειακό Γ ε¬ 
νικό Νοσοκομείο Αλεξανδρούπολης στην κατηγορία των 
Πολυτέκνων του πρώτου εδαφίου της περίπτωσης α'της 
παραγράφου 1 του άρθρου 1 του Ν. 2643/98 και θα καλυ¬ 
φθεί από άτομο της κατηγορίας Τεχνολογικής Εκπαίδευ¬ 


σης (ΤΕ) και του κλάδου ΤΕ Νοσηλευτών - Νοσηλευτριών, 
δ) μία (1) στο Περιφερειακό Γενικό Νοσοκομείο Αλεξαν¬ 
δρούπολης στην κατηγορία των Αγωνιστών Εθνικής Αντί¬ 
στασης της περίπτωσης γ' της παραγράφου 1 του άρ¬ 
θρου 1 του Ν. 2643/98 και θα καλυφθεί από άτομο κατη¬ 
γορίας Τεχνολογικής Εκπαίδευσης (ΤΕ) και του κλάδου 
ΤΕ Νοσηλευτών-Νοσηλευτριών. 


ΝΟΜΑΡΧΙΑ ΦΟΡΕΑΣ 

ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 
ΕΙΔΙΚΟΤΗΤΑ Π ΡΟΣΤΑΣΙ ΑΣ Ν .2643/1998 


ΠΕΡΙΦΕΡΕΙΑΚΟ 
ΓΕΝΙΚΟ ΝΟΣΟ¬ 

ΤΕ 

Α.Μ.Ε.Α. 1 

ΕΒΡΟΥ 

ΚΟΜΕΙΟ ΑΛΕ¬ 
ΞΑΝΔΡΟΥΠΟΛΗΣ 
ΠΕΡΙΦΕΡΕΙΑΚΟ 

Νοσηλευτών 

Νοσηλευτριών 


ΕΒΡΟΥ 

ΓΕΝΙΚΟ ΝΟΣΟ¬ 
ΚΟΜΕΙΟ ΑΛΕ¬ 
ΞΑΝΔΡΟΥΠΟΛΗΣ 
ΠΕΡΙΦΕΡΕΙΑΚΟ 

ΔΕ 

Αδελφών 

Νοσοκόμων 

Α.Μ.Ε.Α. 1 

ΕΒΡΟΥ 

ΓΕΝΙΚΟ ΝΟΣΟ¬ 
ΚΟΜΕΙΟ ΑΛΕ¬ 
ΞΑΝΔΡΟΥΠΟΛΗΣ 
ΠΕΡΙΦΕΡΕΙΑΚΟ 

ΤΕ 

Νοσηλευτών- 

Νοσηλευτριών 

Πολυτέκνων 1 

ΕΒΡΟΥ 

ΓΕΝΙΚΟ ΝΟΣΟ¬ 

ΤΕ 

Αγωνιστών 1 


ΚΟΜΕΙΟ ΑΛΕ¬ 

Νοσηλευτών- 

Εθνικής 


ΞΑΝΔΡΟΥΠΟΛΗΣ 

Νοσηλευτριών Αντίστασης 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 15 Φεβρουάριου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

ΣΤΑΥΡΟΣ ΜΠΕΝΟΣ ΔΗΜΗΤΡΙΟΣ ΡΕΠΠΑΣ 
-♦- 

Αριθ. 30124 (4) 

Καθορισμός αριθμού θέσεων του Δήμου Κορινθίων που 
πληρούνται από άτομα που προστατεύονται από το Ν. 
2643/1998 και κατανομή των θέσεων αυτών. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 του 
Ν. 2643/1998 (ΦΕΚ 220/τ.Α'/28.9.1998), όπως αντικαταστά- 
θηκαν από τις διατάξεις της παρ. 3 του άρθρου 31 του Ν. 
2956/2001 (ΦΕΚ 258/τ.Α'/6.11.2001) και της παρ. 3 του άρ¬ 
θρου 48 του Ν. 2972/2001 (ΦΕΚ291/τ.Α'/27.12.2001). 

2. Τις διατάξεις του άρθρου 18 του Ν. 2190/1994 (ΦΕΚ 
28/τ.Α'/3.3.1994). 

3. Το με αριθ. πρωτ. 2085/25.1.2002 έγγραφο του 
Α.Σ.Ε.Π. για την επικείμενη έκδοση προκήρυξης πλήρω¬ 
σης είκοσι (20) συνολικώς θέσεων εργασίας διαφόρων κα¬ 
τηγοριών, κλάδων και ειδικοτήτων του Δήμου Κορινθίων. 

4. Την με αριθ. ΔΙΔΚ/Φ 1/2/22875/31.10.2001 (ΦΕΚ 
1480/τ.Β') απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
(ΕΣ.Δ.Δ.Α.) περί ανάθεσης αρμοδιοτήτων στους Υφυ¬ 
πουργούς ΕΣ.Δ.Δ.Α. 

5. Το γεγονός ότι η απόφαση αυτή δεν προκαλεί δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

Α. Καθορίζουμε το συνολικό αριθμό των θέσεων εργα¬ 
σίας του Δήμου Κορινθίων, που πρόκειται να πληρωθούν 
από άτομα που προστατεύονται από τις διατάξεις του Ν. 
2643/1998 σε μία (1). 

Β. Η ανωτέρω θέση δίδεται στην κατηγορία των Ατόμων 
με Ειδικές Ανάγκες (Α.Μ.Ε.Α.) του πρώτου εδαφίου της 
περίπτωσης β' της παραγράφου 1 του άρθρου 1 του Ν. 
2643/1998 και θα καλυφθεί από άτομο της κατηγορίας 
Υποχρεωτικής Εκπαίδευσης (ΥΕ) και του κλάδου - ειδικό¬ 
τητας ΥΕ16 Εργατών Καθαριότητας. 

ΝΟΜΑΡΧΙΑ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 

ΕΙΔΙΚΟΤΗΤΑ ΠΡΟΣΤΑΣΙΑΣΝ.2643/1998 
ΚΟΡΙΝΘΙΑΣ ΔΗΜΟΣ ΥΕ 16 Α.Μ.Ε.Α. 1 

ΚΟΡΙΝΘΙΩΝ Εργατών 

Καθαριότητας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

ΣΤΑΥΡΟΣ ΜΠΕΝΟΣ ΔΗΜΗΤΡΙΟΣ ΡΕΠΠΑΣ 
-♦- 

Αριθ. 30117 (5) 

Καθορισμός αριθμού θέσεων διαφόρων Υπουργείων που 
πληρούνται από άτομα που προστατεύονται από το Ν. 
2643/1998 και κατανομή των θέσεων αυτών. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτωνπαραγράφων 1 και 2 του άρθρου 3 του 
Ν. 2643/1998 (ΦΕΚ220/τ.Α'/28.9.1998), όπως αντικαταστά- 
θηκαν από τις διατάξεις της παρ. 3 του άρθρου 31 του Ν. 
2956/2001 (ΦΕΚ 258/τ.Α'/6.11.2001) και της παρ. 3 του άρ¬ 
θρου 48 του Ν. 2972/2001 (ΦΕΚ291/τ.Α'/27.12.2001). 

2. Τις διατάξεις του άρθρου 18 του Ν. 2190/1994 (ΦΕΚ 
28/τ.Α'/3.3.1994). 

3. Το με αριθ. πρωτ. 2005/24.1.2002 έγγραφο του 
Α.Σ.Ε.Π. για την επικείμενη έκδοση προκήρυξης πλήρω¬ 
σης είκοσι δύο (22) συνολικώς θέσεων εργασίας των 
Υπουργείων: Εθνικής Άμυνας, Εσωτερικών, Δημόσιας Δι¬ 
οίκησης και Αποκέντρωσης, Μεταφορών και Επικοινω¬ 
νιών, Υγείας και Πρόνοιας και Οικονομικών. 

4. Την με αριθ. ΔΙΔΚ/Φ 1/2/22875/31.10.2001 (ΦΕΚ 
1480/τ.Β') απόφαση του Πρωθυπουργού και του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
(ΕΣ.Δ.Δ.Α.) περί ανάθεσης αρμοδιοτήτων στους Υφυ¬ 
πουργούς ΕΣ.Δ.Δ.Α. 

5. Το γεγονός ότι η απόφαση αυτή δεν προκαλεί δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

Α. Καθορίζουμε το συνολικό αριθμό των θέσεων εργα¬ 
σίας του Υπουργείου Μεταφορών και Επικοινωνιών 


(Υ.Π.Α.), που πρόκειται να πληρωθούν από άτομα που 
προστατεύονται από τις διατάξεις του Ν. 2643/1998 σε 
μία (1). 

Β. Η ανωτέρω θέση δίδεται στην κατηγορία των Ατόμων 
με Ειδικές Ανάγκες (Α.Μ.Ε.Α.) του πρώτου εδαφίου της 
περίπτωσης β' της παραγράφου 1 του άρθρου 1 του Ν. 
2643/1998 και θα καλυφθεί από άτομο της κατηγορίας 
ΤΕ6 Πληροφορικής (Σχεδιασμού Λογισμικού και Εφαρ¬ 
μογών), ως εξής: 

ΝΟΜΑΡΧΙΑ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 

ΕΙΔΙΚΟΤΗΤΑ ΠΡΟΣΤΑΣΙΑΣ Ν.2643/1998 
ΥΠΟΥΡΓΕΙΟ ΤΕ16 Α.Μ.Ε.Α. 1 

ΑΘΗΝΩΝ ΜΕΤΑΦΟΡΩΝ & Πληροφορικής 
ΕΠΙΚΟΙΝΩΝΙΩΝ (Σχεδιασμού 
(ΥΠΑ) Λογισμικού και 

Εφαρμογών) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

ΣΤΑΥΡΟΣ ΜΠΕΝΟΣ ΔΗΜΗΤΡΙΟΣ ΡΕΠΠΑΣ 
-Φ- 

Αριθ.: 36055 (6) 

Παράταση προθεσμίας προσαρμογής Καταστατικών 
Αγροτικών Συνεταιριστικών Οργανώσεων (Α.Σ.Ο.) και 
ΠΑΣΕΓΕΣ στις διατάξεις του Ν. 2810/2000. 

Ο ΥΠΟΥΡΓΟΣ ΓΕΩΡΓΙΑΣ 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα», όπως τροποποιήθηκε και ισχύει. 

2. Τις διατάξεις του Π.Δ. 402/88 «Οργανισμός Υπουρ¬ 
γείου Γεωργίας», όπως τροποποιήθηκε και συμπληρώθη¬ 
κε μεταγενέστερα. 

3. Την 399580/30.10.2001 Απόφαση των Πρωθυπουρ¬ 
γού και Υπουργού Γεωργίας «Περί ανάθεσης αρμοδιοτή¬ 
των στους Υφ/ργούς Γεωργίας, Βαγγ. Αργύρη και Φώτη 
Χατζημιχάλη» (ΦΕΚ1479τ.Β'/2001). 

4. Τις διατάξεις του άρθρου 40 παρ. 1 εδάφιο α'του Ν. 
2810/2000 «Αγροτικές Συνεταιριστικές Οργανώσεις», 
σύμφωνα με τις οποίες, οι κατά την έναρξη ισχύος του νό¬ 
μου αυτού υφιστάμενες Α.Σ.Ο. κάθε βαθμίδας και η 
ΠΑΣΕΓΕΣ, έχουν υποχρέωση, μέσα σε αποκλειστική προ¬ 
θεσμία δύο (2) ετών, από τη δημοσίευση του νόμου αυ¬ 
τού, να προσαρμόσουν τα καταστατικά τους στις διατά¬ 
ξεις του. 

5. Τις διατάξεις του εδαφ. β' της ιδίας ως άνω παρα¬ 
γράφου, σύμφωνα με τις οποίες η προθεσμία αυτή μπο¬ 
ρεί να παραταθεί μέχρι ένα (1) έτος, με απόφαση του 
Υπουργού Γεωργίας, που δημοσιεύεται στην Εφημερίδα 
της Κυβερνήσεως. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Παρατείνουμε την προθεσμία των δύο (2) ετών, η οποία 

ισχύει από την δημοσίευση του Ν. 2810/2000, μέσα στην 
οποία, οι υφιστάμενες κατά την έναρξη ισχύος του νόμου 
αυτού. Αγροτικές Συνεταιριστικές Οργανώσεις κάθε βαθ¬ 
μίδας και η ΠΑΣΕΓΕΣ, έχουν υποχρέωση να προσαρμό¬ 
σουν τα καταστατικά τους στις διατάξεις του νόμου αυ¬ 
τού, η οποία λήγει χρονικά στις 09 Μαρτίου 2002, επί (6) 
μήνες, κατ’ ανώτατο όριο από τη λήξη της, ήτοι, μέχρι 09 
Σεπτεμβρίου 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 2002 

Ο ΥΦΥΠΟΥΡΓΟΣ 

ΒΑΓΓ. ΑΡΓΥΡΗΣ 
-♦- 

Αριθ. ΥΠΠΟ/ΓΝΟΣ/9349 (7) 

Ρύθμιση θεμάτων Προϋπολογισμού και επιχορηγήσεων 
του Μουσείου Κινηματογράφου Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του άρθρου 4 του Ν. 2557/1997 «θεσμοί, μέτρα και 
δράσεις πολιτιστικής ανάπτυξης» (ΦΕΚ Α' 271). 

2. Τηςπαρ. 24του άρθρου 19του Ν. 2947/2001 «θέμα¬ 
τα Ολυμπιακής Φιλοξενίας, έργων Ολυμπιακής υποδο¬ 
μής και άλλες διατάξεις» (ΦΕΚ Α' 228). 

3. Την αριθμ. 1100383/1330/Α0006/31.10.2001 Απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (ΦΕΚ Β' 1485). 

4. Τις διατάξεις του άρθρου 29 Α ·του Ν. 1558/1985 (ΦΕΚ 
ΑΊ37), όπως αυτό προστέθηκε με το άρθρο 27 του Ν. 
2081/1992 (ΦΕΚΑ' 154) καιαντικαταστάθηκε μετηνπαρ. 
2» του άρθρου 1 του Ν. 2469/1997 (ΦΕΚ Α' 38) και το γε¬ 
γονός ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Το Μουσείο Κινηματογράφου Θεσσαλονίκης (ΜΚΘ) 
έχει αυτοτελή προϋπολογισμό και λαμβάνει απευθείας 
επιχορηγήσεις από κάθε είδους φορείς. 

2. Ο Διευθυντής του Μουσείου Κινηματογράφου Θεσ¬ 
σαλονίκης συντάσσει τον ετήσιο προϋπολογισμό και απο¬ 
λογισμό, οι οποίοι εγκρίνονται από την επταμελή Διοικού¬ 
σα Επιτροπή του ΜΚΘ. 

3. Ο τακτικός έλεγχος της οικονομικής διαχείρισης και 
του Ισολογισμού του ΜΚΘ ασκείται από δύο ορκωτούς 
ελεγκτές που ορίζονται με ισάριθμους αναπληρωτές από 
το Συμβούλιο του Σώματος Ορκωτών Ελεγκτών μέχριτην 
έναρξη της διαχειριστικής χρήσης του ΜΚΘ και ελέγχουν 
τη νομιμότητα της οικονομικής διαχείρισης και του Ισολο¬ 
γισμού. 

4. Η διαχειριστική χρήση του Μουσείου Κινηματογρά¬ 
φου Θεσσαλονίκης αρχίζει την 1η Ιανουάριου κάθε έτους 
και τελειώνει την 31η Δεκεμβρίου του ιδίου έτους. 

5. Στο τέλος κάθε χρήσης ο Διευθυντής του Μουσείου, 
κάνει απογραφή της περιουσίας του Μ.Κ.Θ. και καταρτί¬ 
ζει τον ετήσιο ισολογισμό κατά τις κείμενες διατάξεις, τον 
οποίο υποβάλλει προς έγκριση στη Διοικούσα Επιτροπή. 

6. Το ΜΚΘ τηρεί βιβλία και στοιχεία όμοια με εκείνα που 


τηρείτο Φεστιβάλ Κινηματογράφου Θεσσαλονίκης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Φεβρουάριου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΦΛΩΡΙΔΗΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αριθ. ΥΠΠΟ/ΓΝΟΣ/9348 (8) 

Ρύθμιση θεμάτων Προϋπολογισμού και επιχορηγήσεων 
της Όπερας Δωματίου Θεσσαλονίκης (ΟΔΘ). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του άρθρου 2του Ν. 2273/1994 « Εθνικό θέατρο. Κρα¬ 
τικό θέατρο Βορείου Ελλάδος και άλλες διατάξεις « (ΦΕΚ 
Α' 233). 

2. Τηςπαρ. 6του άρθρου 3του Ν. 2557/1997 « θεσμοί, 
μέτρα και δράσεις πολιτιστικής ανάπτυξης « (ΦΕΚ Α' 271) 

3. Της παρ 24 του άρθρου 19 του Ν. 2947/2001 « θέμα¬ 
τα Ολυμπιακής Φιλοξενίας, έργων Ολυμπιακής υποδο¬ 
μής και άλλες διατάξεις « (ΦΕΚ Α' 228). 

4. Την αριθμ 1100383/1330/Α0006/31 102001 Απόφαση 
του Πρωθυπουργού καιτου Υπουργού Οικονομικών « Κα¬ 
θορισμός αρμοδιοτήτων των Υφυπουργών Οικονομικών « 
(ΦΕΚ Β'1485). 

5. Τις διατάξεις του άρθρου 29 Α του Ν. 1558/1985 (ΦΕΚ 
Α' 137), όπως αυτό προστέθηκε με το άρθρο 27 του Ν. 
2081/1992 (ΦΕΚ Α' 154) και αντικαταστάθηκε μετηνπαρ 
2 α του άρθρου 1 του Ν. 2469/1997 (ΦΕΚ Α' 38) και το γε¬ 
γονός ότι από τις διατάξεις της απόφασης αυτής δενπρο- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Η Όπερα Δωματίου Θεσσαλονίκης (ΟΔΘ) έχει αυτο¬ 
τελή προϋπολογισμό και λαμβάνει απευθείας επιχορηγή¬ 
σεις από κάθε είδους φορείς. 

2. Ο Διευθυντής της Όπερας Δωματίου Θεσσαλονίκης 
καταρτίζει τον ετήσιο Προϋπολογισμό και απολογισμό 
και συντάσσει την ετήσια έκθεση και τον Ισολογισμό, τα 
οποία εγκρίνονται από την Εφορεία της Όπερας. 

3. Η διαχειριστική χρήση της ΟΔΘ αρχίζει την 1η Σε¬ 
πτεμβρίου κάθε έτους και τελειώνει την 31η Αυγούστου 
του επομένου έτους. 

Ειδικά η πρώτη χρήση λήγει την 31η Αυγούστου του 
έτους 2003. 

4. Ο τακτικός έλεγχος της οικονομικής διαχείρισης και 
του Ισολογισμού της ΟΔΘ ασκείται από ορκωτούς ελε¬ 
γκτές σύμφωνα με την παρ. 20 του άρθρου 3 του Ν. 
2273/94. Ο Υπουργός Πολιτισμού παραγγέλλει οποτεδή¬ 
ποτε έκτακτο έλεγχο που διενεργεί το Ελεγκτικό Συνέ¬ 
δριο, ανώτατος δικαστικός λειτουργός ή ανώτερος δημό¬ 
σιος υπάλληλος. 

5. Ο Ισολογισμός της ΟΔΘ δημοσιεύεται και υποβάλλε¬ 
ται θεωρημένος για έγκριση στον Υπουργό Πολιτισμού 
συνοδευόμενος από έκθεση του Δ.Σ. και από πιστοποιη- 

τικό των ελεγκτών κατά τις διατάξεις του άρθρου 43 του 
κ.ν. 2190/1920. 

6. Η ΟΔΘ τηρείτο βιβλία και στοιχεία που τηρείτο Κρα¬ 
τικό θέατρο Βορείου Ελλάδος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Φεβρουάριου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΦΛΩΡΙΔΗΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αριθ. ΥΠΠΟ/ΔΙΟΙΚ/Β/9424 (9) 

Διορισμός μελώνΔΣτου Ε.Τ.Ο.Σ.της ΚΟΘ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις του άρθρου 5 παρ. 1 (εδαφ. α, ε και ζ) του 
Ν. 2557/97 «Θεσμοί, μέτρα και δράσεις πολιτιστικής ανά¬ 
πτυξης» (ΦΕΚ271/Α/24.12.97), αποφασίζουμε: 

1. Διορίζουμε ως μέλη του Διοικητικού Συμβουλίου του 
Ειδικού Ταμείου Οργανώσεως Συναυλιών (Ε.Τ.Ο.Σ.) της 
Κρατικής Ορχήστρας Θεσσαλονίκης (ΝΠΙΔπου εποπτεύ¬ 
εται από το ΥΠΠΟ), με τετραετή θητεία, τους κατωτέρω, 
ως εξής: 

α) Κων/νο Γιακουμή, Διευθυντή Τραπέζης, ως Πρόεδρο. 

β) Κων/νο Χατζή Κωνσταντίνου, Καθηγητή του Αριστοτε- 
λείου Πανεπιστημίου Θεσσαλονίκης, ως Αντιπρόεδρο. 

γ) Κων/νο Ζέρβα, Πολιτικό Μηχανικό, Φιλόμουσο και μέ¬ 
λος του ΔΣ του Συλλόγου Φίλων της ΚΟΘ. 

δ) ΜαρίαΤούρτα, Νομαρχιακή Σύμβουλο Θεσσαλονίκης. 

ε) Ιφιγένεια Παραστατίδου, Δικηγόρο.0 

2. Στις συνεδριάσεις του ανωτέρω Διοικητικού Συμβου¬ 
λίου θα παρίσταται χωρίς δικαίωμα ψήφου, ως εισηγητής, 
ο Διευθυντής της εν λόγω Ορχήστρας. 

3. Με νεώτερη απόφασή μας θα ορισθούν τα μέλη της 
Τριμελούς Εξελεγκτικής Επιτροπής, με τους αναπληρω¬ 
τές τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 4927/15 (10) 

Σύσταση ομάδας διοίκησης έργου στο Υπουργείο Δημό¬ 
σιας Τάξης για Παρακολούθηση θεμάτων Ελληνικής 
Προεδρίας της Ευρωπαϊκής Ένωσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 18 παρ. 18 Ν. 2503/97 «Δι¬ 
οίκηση, Οργάνωση, Στελέχωση της Περιφέρειας, ρύθμι¬ 


ση θεμάτων για την Τοπική Αυτοδιοίκηση και άλλες δια¬ 
τάξεις» (ΑΊ07). 

2. Τις διατάξεις του άρθρου 16 του Ν. 2949/2001 «Προ¬ 
ξενική διατίμηση και άλλες διατάξεις» (Α' 243). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2 εδάφιο α' του Ν. 
2469/1997 (Α'32). 

4. Την ανάγκη συντονισμού και προώθησης των θεμά¬ 
των της Ελληνικής Προεδρίας στην Ευρωπαϊκή Ένωση. 

5. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, καθόσον η σχετική δαπάνη θα προκύ- 
ψει με το καθορισμό της αμοιβής ή αποζημίωσης που θα 
γίνει με την έκδοση της προβλεπόμενης στο τελευταίο 
εδάφιο της παρ. 18του άρθρου ΙΟτου Ν. 2503/1997 κοι¬ 
νής υπουργικής απόφασης, αποφασίζουμε: 

Άρθρο 1 

Σύσταση Ομάδας Διοίκησης Έργου 

1. Στο Υπουργείο Δημόσιας Τάξης συνιστάται Ομάδα Δι¬ 
οίκησης Έργου με αποστολή την προώθηση και το συ¬ 
ντονισμό θεμάτων αρμοδιότητας του Υπουργείου που 
ανάγονται ή προκύπτουν απάτην ανάληψη της Προεδρίας 
της Ευρωπαϊκής Ένωσης από τη Χώρα μας και ειδικότερα: 

α. Τη διοργάνωση, σε συνεργασία με τη Γενική Γραμ¬ 
ματεία του Συμβουλίου της Ευρωπαϊκής Ένωσης συνε¬ 
δριάσεων των ομάδων εργασίας (ΟΈ.) που ανάγονται 
στον κύκλο αρμοδιοτήτων του Γ' Πυλώνα της Ευρωπαϊ¬ 
κής Ένωσης (Θέματα Δικαιοσύνης και Εσωτερικών Υπο¬ 
θέσεων) . 

β. Το συντονισμό της δράσης με τα συναρμόδια Υπουρ¬ 
γεία (κυρίως Υπουργείο Εξωτερικών, Δικαιοσύνης και 
Εσωτερικών, Δημόσιας Διοίκησης και Αποκέντρωσης) επί 
των ανωτέρω θεμάτων στα πλαίσια πολυτομεακών ομά¬ 
δων για προβολή κοινών ή συμπληρωματικών θέσεων και 
ανεξάρτητα από το Υπουργείο το προσωπικό του οποίου 
θα ασκήσει την Προεδρία. 

γ. Την επιλογή, τεκμηρίωση και ανάδειξη προτεραιότη¬ 
τας των θεμάτων αρμοδιότητας του Υπουργείου Δημό¬ 
σιας Τάξης στα πλαίσια της συντονισμένης εξωτερικής 
πολιτικής. 

δ. Την εισήγηση για στελέχωση των Ομάδων Εργασίας 
του Υπουργείου μας επί θεμάτων του Γ' Πυλώνα της Ευ¬ 
ρωπαϊκής Ένωσης με κατάλληλο προσωπικό και τον τρό¬ 
πο και το αντικείμενο εκπαίδευσής του. 

ε. Το σχεδίασμά και την εισήγηση προς λήψη αποτελε¬ 
σματικών μέτρων ασφάλειας και τάξης κατά τη διάρκεια 
των συνεδριάσεων των Συνόδων Κορυφής του Συμβουλί¬ 
ου Υπουργών ή των άλλων Ομάδων Υψηλού Επιπέδου 
που θα πραγματοποιηθούν στη χώρα μας και 

στ. Την εκδήλωση κάθε άλλης δραστηριότητας γενικά 
που αποβλέπει στην αποτελεσματικότερη οργάνωση και 
προετοιμασία της Προεδρίας της Ευρωπαϊκής Ένωσης 
απάτη χώρα μας. 

2. Η Ομάδα Διοίκησης Έργου συγκροτείται από τους 
εξής: 

α. Υποστράτηγο Νικόλαο ΤΑΣΙΟΠΟΥΛΟ, Προϊστάμενο 
Κλάδου Αστυνομίας Ασφάλειας & Τάξης του Αρχηγείου 
Ελληνικής Αστυνομίας. 

β. Αστυνομικό Διευθυντή Ιωάννη ΧΟΥΛΙΑΡΑ, Διευθυντή 
Διεύθυνσης Διεθνούς Αστυνομικής Συνεργασίας του Αρ¬ 
χηγείου Ελληνικής Αστυνομίας και 

γ. Αστυνομικό Υποδιευθυντή Δημήτριο ΛΟΥΡΑΝΤΟ, 
Τμηματάρχη Μετανάστευσης και Διοικητικών Μέτρων 
της Διεύθυνσης Αλλοδαπών του Αρχηγείου Ελληνικής 
Αστυνομίας. 

3. Η ως άνω Ομάδα θα συντονίζει τις εργασίες της Ελ¬ 
ληνικής Προεδρίας στο Υπουργείο Δημόσιας Τάξης και 
θα αποτελεί το βασικό συνομιλητή του Υπουργείου Εξω¬ 
τερικών για θέματα Προεδρίας σε υπηρεσιακό επίπεδο 
μέχρι την 31/01/2004. 


4. Η αμοιβή ή αποζημίωση των μελών της Ομάδας Διοί¬ 
κησης Έργου θα καθορισθεί με απόφαση των Υπουργών 
Οικονομικών και Δημόσιας Τάξης, κατά τα ειδικότερα ορι¬ 
ζόμενα στις διατάξεις της παρ. 18 του άρθρου 18 Ν. 
2503/97 και του άρθρου 16 παρ. 3 του Ν. 2949/01. 

Άρθρο 2 
Έναρξη Ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2002 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

ΚΩΣΤΑΣ ΣΚΑΝΔΑΛΙΔΗΣ ΜΙΧΑΛΗΣ ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ 1.0Γ 
Θ-ΓΠ3Μ: \Λ/θ0ΐΤΙ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυπο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































